Lav et referat af nedenstående tekst:

Tekst:
Den frivillige organisation, Missing People, indleder klokken 10 torsdag deres anden eftersøgning af en 72-årig kvinde. Hun kørte fra sin bopæl i Aggersund i en lyseblå Skoda Fabia og er ikke set siden. Kvinden beskrives som 72 år, 155-160 cm, kraftig af bygning, kort rødt hår. Organisationen Missing People har arrangeret en eftersøgning, der kommer til at foregå i biler. - Der indkaldes herved til eftersøgning efter den forsvundne kvinde. Søgningen kommer til at foregå i egen bil. For at deltage i eftersøgninger med Missing People skal du være fyldt 18 år. Man behøver ikke deltage i hele det udmeldte tidsrum, eftersøgningen varer. Hver en time hjælper os og de pårørende, så kom og kør med – også selvom du kun har et par timer, skriver organisationen på Facebook. Hos Nordjylland Politi er der ikke nyt om kvindens færden eller opholdssted. - Vi har ikke meget at gå efter. De tekniske muligheder - sporing af kvindens telefon og bilens nummerplade - har ikke givet noget resultat, og vi har ikke fået nogen henvendelser fra offentligheden, så vi har ingen indikation af, om hun er i nærheden eller et helt andet sted i Danmark eller i udlandet, siger vagtchef hos Nordjyllands Politi, Karsten Højrup. Han synes derfor, det er fint, at Missing People laver en undersøgelse af området omkring Fjerritslev i bil. - Vi forventer ikke, at der er sket nogen kriminel handling, vi har ikke nogle tips at gå efter, så vi står på ret bar bund i sagen, siger han. Har man oplysninger om kvinden, skal man kontakte Nordjyllands Politi på 114. Denne artikel blev lørdag den 6. januar 2018 opdateret i form af, at foto og navn blev fjernet, da efterlysningen blev afblæst.

Referat:
I dag begynder organisationen Missing People deres anden søgning efter den 72-årige kvinde, der sidst er set den 10. december.